Αγαπητές φοιτήτριες, Αγαπητοί φοιτητές

Αναφορικά με την εξέταση του μαθήματος Παιδαγωγική του Θεάτρου (χειμερινού εξαμήνου 2021-2022), η οποία θα πραγματοποιηθεί στις 24.1., 25.1. και 9.2.2022 λάβετε υπόψη τα ακόλουθα

Μέχρι Τετάρτη βράδυ 19.1.2022 στη διεύθυνση anastasiavafiadi@hotmail.gr θα πρέπει να έχουν αποσταλεί/ δηλωθεί προς εξέταση το ονοματεπώνυμο του φοιτητή/τριας και ο αριθμός μητρώου (εφόσον προετοιμάσει το βίντεο και εξεταστεί αντίστοιχα ατομικά) ή των φοιτητών (σε δυάδες ή τριάδες, εφόσον δημιουργήσουν το προς εξέταση βίντεο και εξεταστούν αντίστοιχα ανά δυο ή τρεις).

Την Πέμπτη 20.1.2022 μέχρι το βράδυ θα ανακοινωθούν οι τρεις πίνακες για τις 24.1., 25.1. και 9.2.2022 αντίστοιχα με τα ονοματεπώνυμα (ατομικά ή σε δυάδες ή τριάδες) και η ωριαία ζώνη εξέτασης.

Οι φοιτητές/τριες που, για σοβαρούς λόγους ή λόγους ανωτέρας βίας, αδυνατούν να προσέλθουν στην προγραμματισμένη εξέταση, μπορούν να επικοινωνούν στη διεύθυνση sypapado@eled.duth.gr

**Α. Ως προς την Προσέλευση για εξέταση**

Προσέρχονται στην εξέταση όσες/όσοι κατ’ ελάχιστον:

α. έχουν συμπληρώσει οκτώ (8) παρουσίες στα παρουσιολόγια των μαθημάτων,

β. έχουν ήδη παραδώσει στα μαθήματα δέκα (10) κριτικούς σχολιασμούς (ή 8 αν υπήρξε σοβαρός λόγος απουσίας),

γ. έχουν ήδη παραδώσει την 1η και 2η πρόοδο.

Κατά την ώρα της εξέτασης, σε περίπτωση που ζητηθεί, θα χρειαστεί να είναι διαθέσιμη η ψηφιακή μορφή των εργασιών, σε φορητό ηλεκτρονικό μέσο (στικάκι), σε δύο ξεχωριστά word αρχεία (συγκεντρωτικά ένα για τους κριτικούς σχολιασμούς και ένα για τις δύο προόδους).

**Β. Ως προς το Περιεχόμενο της εξέτασης**

Το προς εξέταση υλικό θα αντληθεί: α. από τα διεξαχθέντα μαθήματα, β. από το επιλεγμένο σύγγραμμα και τα αναρτημένα στο e-class δημοσιεύματα.

**Γ. Ως προς τη Διαδικασία της εξέτασης**

Η εξέταση θα πραγματοποιηθεί με βάση:

α. οπτικοακουστικό υλικό [βιντεάκι], το οποίο θα έχει ήδη δημιουργηθεί, με χρήση πρόσφορου μέσου βιντεοσκόπησης, ατομικά ή ανά δύο ή τρεις φοιτητές.τριες, διάρκειας 3-4 λεπτών ανά άτομο (π.χ. για συνεργασία 2 φοιτητών, η διάρκειά του να είναι 6-8 λεπτά, κ.ο.κ). Η ψηφιακή δημιουργία: α. θα βασίζεται σε κείμενα που αξιοποιήθηκαν ή απλά αναφέρθηκαν στα μαθήματα και β. θα παραχθεί με αξιοποίηση θεατρικών τεχνικών, θεατρικού αυτοσχεδιασμού και θεατροπαιδαγωγικών μεθόδων (θεατρικό παιχνίδι, διερευνητική δραματοποίηση) και τεχνικών (θεατρικών, μουσικών, αφηγηματικών, οπτικοακουστικών, καλλιτεχνικών) σε εσωτερικό ή εξωτερικό χώρο βιντεοσκόπησης και συνδυαστικά με χρήση υλικών και αντικειμένων (π.χ. μικροαντικείμενα, κοστούμια, αξεσουάρ, ψιμυθίωση [μακιγιάζ]).

β. την ανταπόκριση σε προφορικές ερωτήσεις σχετικά με: i. το περιεχόμενο της εξέτασης (βλ. Β) και ii. τις συνθήκες δημιουργικής παραγωγής, το περιεχόμενο και τα νοήματα του οπτικοακουστικού υλικού (βίντεο).

Η αποστολή του ψηφιακού υλικού (βίντεο) –το οποίο στη λεζάντα του θα έχει γραμμένα το ή τα ονοματεπώνυμα– θα γίνει με αποτελεσματικό διαδικτυακό μέσο (π.χ. WeTranfer), λόγω του μεγάλου ψηφιακού φορτίου του, στην ηλεκτρονική διεύθυνση anastasiavafiadi@hotmail.gr μέχρι και το Σάββατο το βράδυ 22.1.2022 για όσους θα εξεταστούν τη Δευτέρα 24.1.2022 και μέχρι την Κυριακή το βράδυ για όσους θα εξεταστούν την Τρίτη 25.1.2022 και την Τετάρτη 9.2.2022.

Καλή δύναμη

Σίμος Παπαδόπουλος